חוק הרשות השנייה לטלוויזיה ורדיו (תיקון מס' 43), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2652, עמ' 1054, 2017-08-03T00:00:00+03:00
חוק הרשות השנייה לטלוויזיה ורדיו (תיקון מס' 43), התשע"ז–2017 (להלן – החוק), התקבל בקריאה השנייה ובקריאה השלישית, ביום א' באב התשע"ז (24 ביולי 2017).
החוק קובע כי על אף ההוראה הקבועה בסעיף 85(א) לחוק הרשות השנייה לטלוויזיה ורדיו, התש"ן-1990, לפיה בין היתר, זמן השידור המרבי לתשדירי פרסומת שרשאי בעל זיכיון לשידורי רדיו להקצות בכל שעת שידור - לא יעלה על שש דקות, בעל הזיכיון לשידורי רדיו רשאי לשנות את ההקצאה האמורה של זמן שידור תשדירי פרסומת, ובלבד שזמן השידור המצטבר בחודש של תשדירי פרסומת לא יעלה על זמן השידור המרבי של תשדירי פרסומת שהוא רשאי להקצות באותו חודש. כלומר, בעל זיכיון לשידורי רדיו יהיה רשאי להקצות בכל שעת שידור יותר מתשע דקות לשידור תשדירי פרסומת, בכפוף למגבלה האמורה. 
בהתאמה תוקן הסעיף המסמיך את מועצת הרשות השנייה לטלוויזיה ורדיו, כך שבוטלה סמכותה להקצות הקצאה שונה של זמן שידור תשדירי פרסומת בשידורי רדיו ביממה, ונותרה סמכותה האמורה לעניין זמן שידור תשדירי פרסומת בשידורי טלוויזיה.